Document ID: 32011R1223

IZVEDBENA UREDBA KOMISIJE (EU) št. 1223/2011
z dne 28. novembra 2011
o spremembi Uredbe (ES) št. 1688/2005 glede vzorčenja izvornih jat jajc ter mikrobiološkega pregledovanja takih vzorcev in vzorcev nekaterih vrst mesa, namenjenega na Finsko in Švedsko
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti drugega odstavka člena 9 Uredbe,
ob upoštevanju naslednjega:
(1)
Uredba (ES) št. 853/2004 za nosilce živilske dejavnosti določa posebna higienska pravila za živila živalskega izvora. Navedena uredba določa posebna jamstva za živila živalskega izvora, ki se nameravajo dati v promet na Finskem in Švedskem. Zato morajo nosilci živilske dejavnosti, ki nameravajo v navedenih državah članicah dati v promet jajca, izpolnjevati nekatera pravila glede salmonele.
(2)
Uredba Komisije (ES) št. 1688/2005 z dne 14. oktobra 2005 o izvajanju Uredbe (ES) št. 853/2004 Evropskega parlamenta in Sveta o posebnih jamstvih v zvezi s salmonelo za pošiljke nekaterih vrst mesa in jajc na Finsko in Švedsko (2) določa pravila za vzorčenje izvornih jat jajc, namenjenih na Finsko in Švedsko. Določa tudi pravila za mikrobiološke metode pregledovanja navedenih vzorcev in vzorcev nekaterih vrst govejega in prašičjega mesa ter perutninskega mesa, namenjenega v navedeni državi članici.
(3)
Uredba (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (3), določa pravila, ki zagotavljajo sprejem ustreznih in učinkovitih ukrepov za nadzor salmonele in drugih povzročiteljev zoonoz. Navedeni ukrepi vključujejo minimalna pravila za vzorčenje vseh jat nesnic v okviru nacionalnih programov nadzora salmonele.
(4)
Uredba Komisije (EU) št. 517/2011 z dne 25. maja 2011 o izvajanju Uredbe (ES) št. 2160/2003 Evropskega parlamenta in Sveta glede cilja Unije za zmanjšanje razširjenosti nekaterih serotipov salmonele pri nesnicah vrste Gallus gallus ter o spremembi Uredbe (ES) št. 2160/2003 in Uredbe Komisije (EU) št. 200/2010 (4) določa pravila v zvezi s shemo testiranja za preverjanje napredka pri doseganju cilja Unije, da se zmanjša razširjenost navedenih serotipov pri jatah nesnic.
(5)
Zahteve iz uredb (ES) št. 2160/2003 in (EU) št. 517/2011 se uporabljajo za vse jate nesnic v Uniji. Zato je treba za poenostavitev zakonodaje Unije in preprečitev dvojnega vzorčenja uskladiti pravila vzorčenja iz uredb (ES) št. 2160/2003, (ES) št. 1688/2005 in (EU) št. 517/2011.
(6)
Zlasti je treba nadomestiti pravila vzorčenja iz Priloge III k Uredbi (ES) št. 1688/2005, ki se uporabljajo pri jatah, z ustreznimi pravili iz uredb (ES) št. 2160/2003 in (EU) št. 517/2011. Ker so pravila iz obeh navedenih uredb strožja, taka sprememba ne ogroža posebnih jamstev Finski in Švedski. Zato je treba črtati Prilogo III k Uredbi (ES) št. 1688/2005.
(7)
Poleg tega je Mednarodna organizacija za standardizacijo sprejela nov standard za odkrivanje Salmonella spp. v živalskih iztrebkih in okoljskih vzorcih iz faz primarne proizvodnje, zlasti standard EN/ISO 6579-2002/Dopolnilo 1:2007 Dodatek D: Ugotavljanje vrst Salmonella v živalskih iztrebkih in okoljskih vzorcih iz faz primarne proizvodnje. Navedeni standard je treba uporabiti pri vzorčenju izvornih jat jajc v Uniji. Zato je treba spremeniti pravila vzorčenja iz Uredbe (ES) št. 1688/2005, da se bodo sklicevala na navedeni standard.
(8)
Uredbo Sveta (ES) št. 1688/2005 je zato treba ustrezno spremeniti.
(9)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 1688/2005 se spremeni:
(1)
Člena 4 in 5 se nadomestita z naslednjim:
„Člen 4
Vzorčenje izvornih jat jajc
Vzorčenje izvornih jat jajc, namenjenih na Finsko in Švedsko in na katerih se opravljajo mikrobiološki testi, kakor je določeno v členu 8(2) Uredbe (ES) št. 853/2004, se izvaja v skladu z:
(a)
minimalnimi zahtevami glede vzorčenja jat nesnic iz tabele iz točke 1 dela B Priloge II k Uredbi (ES) št. 2160/2003;
(b)
zahtevami za spremljanje v jatah nesnic iz točke 2 Priloge k Uredbi (EU) št. 517/2011.
Člen 5
Mikrobiološke metode za pregledovanje vzorcev
1. Mikrobiološko testiranje na salmonelo vzorcev, odvzetih v skladu s členi 1 do 4, se izvaja v skladu z metodami iz naslednjih dokumentov:
(a)
v primeru vzorcev mesa iz členov 1, 2 in 3:
(i)
EN ISO 6579: Mikrobiologija živil in krme - Horizontalna metoda za ugotavljanje prisotnosti Salmonella spp.;
(ii)
Nordijski odbor za analizo živil (NMKL), metoda št. 71: Salmonela. Odkrivanje v živilih ali
(iii)
metode, validirane za meso, namesto metod iz (i) in (ii) ali drugim mednarodno sprejetim protokolom, pod pogojem, da:
-
se uporabljajo za goveje in prašičje meso ter perutninsko meso ter
-
jih potrdi tretja stran v skladu s protokolom iz standarda EN/ISO 16140 Mikrobiologija živil in krme - Protokol za validacijo alternativnih metod (EN/ISO 16140).
(b)
v primeru vzorcev jat iz člena 4: EN/ISO 6579-2002/Dopolnilo 1:2007 Dodatek D: Ugotavljanje vrst Salmonella v živalskih iztrebkih in okoljskih vzorcih iz faz primarne proizvodnje.
2. Kadar države članice nimajo enotnega mnenja o rezultatih makrobiološkega testiranja iz odstavka 1(a), za referenčno metodo velja najnovejša izdaja standarda EN/ISO 6579.“
(2)
Priloga III se črta.
Člen 2
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2011

Labels: 17
0
3
6
18